Töltslaufurnar eru orðnar fastur liður í vetrarstarfi Fáks , en í ár verður þetta fjórða árið í röð sem boðið verður uppá þessa skemmtilegu þjálfun . Töltslaufurnar snúast um að æfa saman í fjölmennum hópi þaulskipulagt atriði með hinum ýmsu og oft flóknum reiðleiðum . Að æfa töltslaufur hefur ýmsan ávinning í för með sér fyrir bæði knapa og hest . Slaufurnar eru skemmtileg samvera með konum sem stunda sama áhugamál . Æfingarnar eru á margan hátt krefjandi og reynir meðal annars á samspil á milli hesta og knapa , útsjónarsemi , samvinnu og þolinmæði . Þær skila sér í nákvæmri reiðmennsku , stjórnun og uppbyggjandi þjálfun hestsins ásamt því að stuðla að gleði og fjölbreytni í þjálfun . Að leggja af stað í þessa vegferð getur reynst skemmtileg áskorun fyrir margar . Þegar lokatakmarkinu er náð sýnum við afrakstur vetrarins á Stórsýningu Fáks og fögnum saman með stolt og gleði í hjarta . Það verða tveir hópar og er erfiðleikastigið mismunandi : Annarsvegar Slaufur 1 sem er með skemmtilega uppsettum slaufum sem eru einfaldari í framkvæmd en samt hæfilega krefjandi . Hinsvegar eru Slaufur 2 sem eru með flóknum slaufum sem reyna meira á útsjónarsemi , skipulagningu og þolinmæði . Slaufur 1 hentar öllum en við mælum með að þeir sem taka þátt í Slaufur 2 hafi æft í nokkurn tíma og / eða hafi mjög gott vald á reiðleiðum og stjórnun . Við byrjum á gönguæfingum í byrjun janúar og svo byrja verklegar æfingar um miðjan janúar . Æfingarnar eru 1x í viku á fimmtudagskvöldum kl. 18 / 19 . Þar að auki má búast við auka gönguæfingum / bóklegum tímum ásamt öðrum viðburðum .